b"\n_START_ARTICLE_\nCa\xc3\xa7afantasmes 2\n_START_SECTION_\nArgument\n_START_PARAGRAPH_\nVigo von Homburg Deutschendorf, tamb\xc3\xa9 conegut amb els noms de Vigo la Tristesa de Moldavia, Vigo dels Carpats, Vigo el Cruel o encara Vigo el Prof\xc3\xa0 era un tir\xc3\xa0 i un bruixot detestat pel seu poble. Just abans de ser massacrat el 1610, va llan\xc3\xa7ar una profecia anunciant el seu retorn. La seva ment es passeja des d'un quadre mal\xc3\xa8fic restaurat al Museum of Modern Art de Nova York._NEWLINE_Cinc anys despr\xc3\xa9s d'haver salvat la ciutat, Peter, Ray, Egon i Winston estan limitats a animar berenars d'aniversari i presentar shows de televisi\xc3\xb3. Durant aquest temps, una subst\xc3\xa0ncia viscosa i mal\xc3\xa8fica s'escampa per les clavegueres de la ciutat, portant tot dret al museu que acull el fam\xc3\xb3s quadre. Janos Poha, el conservador, \xc3\xa9s sotm\xc3\xa8s a les ordres de Vigo que li mana trobar un nen per encarnar-se. La tria de Janos \xc3\xa9s  Oscar, el fill de Dana Barrett\xe2\x80\xa6\n_START_SECTION_\nG\xc3\xa8nesi del projecte\n_START_PARAGRAPH_\nDespr\xc3\xa9s de l'\xc3\xa8xit de la primera pel\xc2\xb7l\xc3\xadcula i de la s\xc3\xa8rie de televisi\xc3\xb3 d'animaci\xc3\xb3, l'estudi Columbia Pictures fa pressi\xc3\xb3 a l'equip per fer una continuaci\xc3\xb3.Dan Aykroyd, Harold Ramis i Ivan Reitman estan en principi contra aquesta idea, perqu\xc3\xa8 segons ells la primera pel\xc2\xb7l\xc3\xadcula conclo\xc3\xafa la hist\xc3\xb2ria. Accepten tanmateix de anar a l'aventura.\n_START_SECTION_\nCasting\n_START_PARAGRAPH_\nTots els principals protagonistes de la primera pel\xc2\xb7l\xc3\xadcula reprenen aqu\xc3\xad el seu paper. Bill Murray ha  vacil\xc2\xb7lat molt de temps perqu\xc3\xa8  sempre ha  refusat fer continuacions._NEWLINE_L'actor Wilhelm von Homburg, contractat pel paper de Vigo, parla molt malament l'angl\xc3\xa8s. Aix\xc3\xad que en algunes r\xc3\xa8pliques, la seva veu ha estat doblada per Max Von Sydow.\n_START_SECTION_\nRebuda\n_START_PARAGRAPH_\nMalgrat l'\xc3\xa8xit de p\xc3\xbablic, els cr\xc3\xadtics no seran particularment elogiosos cap a aquesta continuaci\xc3\xb3. La pel\xc2\xb7l\xc3\xadcula totalitza un 51\xc2\xa0% de cr\xc3\xadtiques positives a Rotten Tomatoes i un 56\xc2\xa0% a Metacritic."